
1. PIELIKUMS
atklāta konkursa nolikumam
„Ēkas  Rūpnīcas ielā 6, Rēzeknē, atjaunošana un pārbūve”,
identifikācijas Nr. RN 2024/19


TEHNISKĀ SPECIFIKĀCIJA (BŪVDARBIEM)
Sociālo mājokļu atjaunošana vai jaunu sociālo mājokļu būvniecība – Būvdarbi

1. Uzdevums būvdarbiem: Veikt ēkas Rūpnīcas ielā 6, Rēzeknē, atjaunošanu un pārbūvi.
2. Izpildes termiņš – būvdarbu izpildes termiņš ir ne vēlāk kā 12 (divpadsmit) mēneši no līguma noslēgšanas dienas. Būvdarbu izpildi jāuzsāk ne vēlāk kā 10 (desmit) dienu laikā no līguma noslēgšanas dienas.
3. Būvdarbu veicējam rūpīgi jāiepazīstas ar darbu apjomiem, situāciju Objektā un jāpārbauda darba apjomus un darba apstākļus, pēc kā Izpildītājs uzņemas atbildību par šiem risinājumiem, to izmantošanu būvniecībā, Objekta nodošanā un garantijas periodā.
4. Būvdarbu veicējam jāievērtē darbu daudzuma sarakstā minēto darbu veikšanai nepieciešamie materiāli un tehnika (mehānismi), ka arī darbi, kas nav minēti apjomu sarakstā, bet bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša veikšana pilnā apmērā. 
5. Par visiem apstākļiem, kas ietekmē darbu izpildi, kā arī, ja ir nepieciešams precizēt darbu veikšanas tehnoloģiju vai apjomus, nekavējoties jāinformē Pasūtītāja pārstāvi.
6. Veicot būvdarbus jāievēro vispārīgo būvnoteikumu un LBN prasības, īpašu uzmanību pievēršot cilvēku drošībai, mehānismu darbam objektā.
7. Būvdarbu veicējs pielieto tikai tos materiālus, konstrukcijas un iekārtas, kas atbilst normatīvo aktu prasībām.
8. Pēc Pasūtītāja pieprasījuma Būvdarbu veicējam jāsniedz informācija par būvdarbos pielietojamiem materiāliem. Informācijā jānorāda materiāla marka, ražotājs, atbilstības apliecinājums, atbilstoši MK noteikumu Nr.156 “Būvizstrādājumu tirgus uzraudzības  kārtība” prasībām.
9. Pirms uzsākt darbus, Būvdarbu veicējam ir jāparaksta “Būves vietas nodošanas - pieņemšanas akts”.
10. Būvdarbu veicēja pienākums nodrošināt energoresursu (ūdensapgāde, elektropadeve, siltumapgāde) izmantošanas uzskaiti un sastādīt aktu, kurā tiek fiksēti rādītāji. Kalendārā mēneša beigās, kā arī pēc būvdarbu pabeigšanas tiek nolasīti tekošie rādītāji, pamatojoties uz kuriem Būvdarbu veicējs apmaksās Pasūtītājam rēķinus par energoresursu patēriņu. 
11. Būvdarbu veicēja pienākums ir uz sava rēķina nodrošināt Objekta un tam piegulošās teritorijas, būvmateriālu, būvizstrādājumu, aprīkojuma un izpildīto darbu apsardzi visā būvdarbu Līguma darbības laikā, uzņemoties pilnu materiālo atbildību par Objektā esošajām materiālajām vērtībām līdz objekta nodošanai ekspluatācijā.
12. Būvdarbu veicēja pienākums veikt iedzīvotāju informēšanu par būvdarbu uzsākšanu un veikt koplietošanas telpu (kāpņutelpas) sakārtošanu un uzturēšanu. Ne vēlāk kā būvdarbu pabeigšanas dienā veikt visu būvgružu izvešanu no Objekta un teritorijas sakārtošanu, kā arī Objekta atbrīvošanu no Būvdarbu veicējam un apakšuzņēmējam piederošiem, darba rīkiem un inventāra.


13. Būvdarbu veicējam ir pienākums veikt būvdarbu laikā skartās teritorijas uzkopšanu (bez būvgružu paliekām). 
14. Būvdarbu veicēja pienākums veikt apkārtējās vides aizsardzības pasākumus, kas saistīti ar būvdarbiem Objektā, pasākumus trokšņa, piesārņojuma, vibrācijas u.c. būvdarbu laikā radušās ietekmes maksimālai samazināšanai un ierobežošanai. Ievērojot videi draudzīgas (zaļas) būvniecības pamatprincipus un principu “nenodarīt būtisku kaitējumu”: 
14.1. Nodrošināt, ka vismaz 70% (pēc masas) no būvgružiem tiks sagatavoti atkal izmantošanai, pārstrādei un citu materiālu reģenerācijai;
14.2. Nodrošināt, ka elektrisko un elektronisko iekārtu atkritumi, azbesta atkritumi tiks atbilstoši apsaimniekoti;
14.3. Būvniecības procesā ir jāveic pasākumi trokšņu, putekļu un piesārņojuma emisiju samazināšanai.
15. Piedāvājuma cenā jāiekļauj:
15.1. materiālu izmaksas;
15.2. darba izmaksas;
15.3. piegādes, montāžas un uzstādīšanas izmaksas;
15.4. nepieciešamo palīgdarbu izmaksas;
15.5. tehnikas un palīgierīču izmantošanas izmaksas;
15.6. būvgružu, bīstamo atkritumu savākšanas un utilizācijas izmaksas;
15.7. visa veida pagaidu darbi un palīgdarbi (piem. būvtāfele, informatīvie stendi, brīdinājuma zīmes,  darba zonas norobežošana, barjeras, balsti, u.c.);
15.8. visas citas izmaksas, kas nepieciešamas sekmīgai būvdarbu pabeigšanai un nodošanai  t.sk. izpilddokumentācijas sagatavošanai (izpildmērījumi, topogrāfija, kadastrālas uzmērīšanas lietas u.c. izdevumi);
15.9. visas izmaksas saistītas ar darba drošību objekta realizācijas gaitā, tai skaitā atbildīgo darba drošības personu norīkošanu un projekta koordinatora nozīmēšanu;
15.10. visus normatīvajos aktos paredzētos nodokļus, izņemot pievienotās vērtības nodokli;
15.11. visus riskus, tai skaitā iespējamos sadārdzinājumus.



16. Veikto darbu kvalitātes garantijas laiks – 5 (pieci gadi) no nodošanas – pieņemšanas akta abpusējas parakstīšanas dienas.
Pielikumā: Būvdarbu apjomi.

 Sagatavoja: 

SIA “Rēzeknes Namsaimnieks”
Namu pārzinis                                                                                                          Viesturs Seržants

